सबसे पहले उन्होंने शिवलिंग पर से बीती रात के चढ़े फूलों को एकत्रित कर एक तरफ़ रखा। स्वयंभू के स्नान के लिए जैसे तैयारी करने लगी हों। साथ लाए पूजा की सामग्री में से उन्होंने छोटा सा पाइपनुमा कुछ निकाला, एक हाथ से जल भरे कलश को थाम कर उसका जल पाइप में डालती गईं, पाइप के नीचे एक छेद था जिसमें से जल निकल कर शिवलिंग पर चढ़ता रहा। मेरे पूछने पर उन्होंने बताया -यह हिरण का सींग है। मैंने कहा- इससे जल क्यों डाल रही हैं? नंदा कहती हैं- शम्भू को पसंद है।